[{"text_idx": "#000000", "text": "A wyddech chi fod gwasanaeth cyfieithu rhad ac am ddim o\u2019r enw Helo Blod?!"}, {"text_idx": "#000001", "text": "Mae Helo Blod yn wasanaeth cyflym a chyfeillgar sydd yma i dy gynghori di ar sut i ddefnyddio ychydig (neu lawer) o Gymraeg yn dy fusnes. Ac mae\u2019r cwbl am ddim!"}, {"text_idx": "#000003", "text": "Gall hynny fod yn gyngor ymarferol ar sut i farchnata a hyrwyddo dy fusnes, neu help i wneud y Gymraeg yn fwy gweledol yn dy siop, caffi, gweithdy neu ar dy wefan \u2013 mae Helo Blod yma i dy helpu!"}, {"text_idx": "#000005", "text": "cyfieithu am ddim \u2013 gall Helo Blod gyfieithu hyd at 500 gair i\u2019r Gymraeg bob mis, yn rhad ac am ddim\ngwirio testun \u2013 mae Helo Blod yn gallu gwirio 1,000 o eiriau bob blwyddyn am ddim, felly byddi di\u2019n hyderus bod y deunydd rwyt ti\u2019n ei ddefnyddio yn Gymraeg yn gywir, rho gynnig arni!\ncyngor ac arweiniad \u2013 mae Helo Blod yn cynnig cyngor ymarferol, arweiniad a chymorth i dy helpu i ddefnyddio ychydig (neu lawer) o Gymraeg yn dy fusnes. Ac os oes angen unrhyw beth arall yn ychwanegol, fe wnaiff Helo Blod dy gyfeirio di at rywun fydd yn gallu helpu\nnwyddau\u2013 mae Helo Blod hefyd yn dosbarthu laniardiau a bathodynnau Iaith Gwaith sy\u2019n nodi bod staff neu wirfoddolwyr yn siarad neu\u2019n dysgu Cymraeg, yn ogystal ag arwyddion drws Ar Agor/Ar Gau dwyieithog."}, {"text_idx": "#000006", "text": "Ewch i\u2019r wefan a dechreuwch wneud y gorau o wasanaethau Helo Blod heddiw! gov.wales/heloblod/cy"}, {"text_idx": "#000007", "text": "Nodwch yma i dderbyn crynodeb wythnosol!"}, {"text_idx": "#000009", "text": "Dod o hyd i glwb"}]